**Zápisnica**

**z 2. zasadnutia Obecného zastupiteľstva konaného dňa 5. apríla 2016 o 18:00 hod. na Obecnom úrade v Dolnom Kalníku**

**Prítomní**: podľa prezenčnej listiny

**Program:**

1. Zahájenie, prezentácia, schválenie programu OZ a určenie zapisovateľa a overovateľov zápisnice
2. Prerokovanie návrhu nájomnej zmluvy – prístupová komunikácia IBV Farské, za účasti JUDr. Zajaca a Ing. Hejzlárovej
3. Prerokovanie žiadosti p. Ing. Petra Ďuríka o odkúpenie obecného pozemku – IBV Kliny
4. Pokračovanie stavebných prác na prístupovej komunikácie – časť Kliny
5. Rôzne
6. Diskusia
7. Záver

**Bod 1**

Starostka obce zahájila zasadnutie obecného zastupiteľstva, privítala prítomných. OZ jednohlasne schválilo program zasadnutia a ako zapisovateľa určilo Ing. Ivanu Kostrábovú , za overovateľov zápisnice určilo Ing. Sedmáka a p. Huntatu.

**Hlasovanie**: - prítomnosť - 5 poslancov – 100 %

- hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č. **2 /2016 zo dňa 5.4.2016**

* **schvaľuje** program OZ, zapisovateľa a overovateľov zápisnice.

**Bod 2**

Starostka obce privítala p. Mullera, ktorý predložil poslancom návrh nájomnej zmluvy (vypracovanú jeho právničkou), potrebnú k vysporiadaniu vlastníckych vzťahov k prístupovej ceste IBV Farské, ktorá je súčasťou k stavebnému konaniu k vybudovaniu vodovodnej a kanalizačnej prípojky v danej lokalite. Keďže zmluva sa javila poslancom neúplná, predniesli návrh osloviť nestranného právnika k poradenstvu. Starostka obce vyhľadala právnika, ktorý má skúsenosť so samosprávou , ktorý by nám vypracoval potrebnú zmluvu. Taktiež pozvala Ing. Eleonóru Hejzlárovú, odborníčku na územné plány, aby nám v danej lokalite poskytla odborné stanovisko.

Starostka obce privítala a predstavila poslancom JUDr. Vladimíra Zajaca, ktorý je pripravený potrebnú zmluvu vypracovať.

Starostka obce dala návrh na uzavretie zmluvy o poradenstve s JUDr. Zajacom.

**Hlasovanie**: - prítomnosť - 5 poslancov – 100 %

- hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č. **3 /2016 zo dňa 5.4.2016**

* **schvaľuje právnu pomoc s JUDr. Vladimírom Zajacom**

Starostka obce dáva návrh na uznesenie k návrhu nájomnej zmluvy.

**Hlasovanie**: - prítomnosť - 5 poslancov – 100 %

- hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č. 4 **/2016 zo dňa 5.4.2016**

* **A / berie na vedomie**

Informáciu o zámere p. Antona Mullera, nar. 3.9.1975, trvale bytom Martin, Moskovská 130/7 vybudovať v lokalite Farské prístupovú cestu k pozemkom nachádzajúcim sa v danej lokalite časti obce. Konkrétne má byť vybudovaná cesta na pozemku ktorý je vo výlučnom vlastníctve obce za kúpnu cenu vo výške 1,00 eur. Jedná sa o pozemok v kat. území Dolný Kal ník zapísaný na LV č.126 a to parc.č.C-KN 310/7, ostatné plochy o výmere 3 389m2.

Pre účely stavebného konania v zmysle § 58 ods. 2 stavebného zákona ( Stavebník musí preukázať, že je vlastníkom pozemku alebo že má k pozemku iné právo podľa § 139 ods. 1 tohto zákona, ktoré ho oprávňuje zriadiť na ňom požadovanú stavbu). Podľa § 139 ods. 1 písm. a) stavebného zákona „ Pod pojmom „ iné práva k pozemkom a stavbám“ použitým v spojení „ vlastnícke alebo iné práva k pozemkom a stavbám na nich“ sa podľa povahy prípadu rozumie užívanie pozemku alebo stavby na základe nájomnej zmluvy.“

V zmysle § 9a ods. 9 zák. č. 138/1991 Zb. o obecnom zriadení v znení neskorších predpisov ( ďalej len „ **zákon o majetku obcí**“ ) „ Ak tento alebo osobitný predpis neustanovuje inak, ustanovenia odsekov 1 až 3 a 5 až 7 je obec povinná primerane použiť aj pri prenechávaní majetku obce do nájmu, a to najmenej za také nájomné, za aké sa v tom čase a na tom mieste obvykle prenechávajú do nájmu na dohodnutý účel veci toho istého druhu alebo porovnateľné veci **okrem** pri nájmoch majetku obce z dôvodu hodného osobitného zreteľa, o ktorých obecné zastupiteľstvo rozhodne trojpätinovou väčšinou všetkých poslancov, pritom osobitný zreteľ musí byť zdôvodnený : zámer prenajať majetok týmto spôsobom je obec povinná zverejniť najmenej 15 dní pred schvaľovaním nájmu obecným zastupiteľstvom na svojej úradnej tabuli a na svojej internetovej stránke, ak ju má obec zriadenú, pričom tento zámer musí byť zverejnený počas celej tejto doby“ .

Osobitným zreteľom prenájmu časti pozemku parc. č. C- KN 310/7 za nájomné vo výške 1,00 eur je záujem obce na realizácií IBV vo vyššie uvedenej lokalite, ktorá je podmienená existenciou plnohodnotnej prístupovej cesty k jednotlivým pozemkom. V tomto prípade sa naskytla možnosť zabezpečiť túto výstavbu na náklady tretej osoby, pričom po vybudovaní cesty sa táto stane majetkom obce za kúpnu cenu vo výške 1,00 eur, čím sa rozšíri majetok obce.

* **B / schvaľuje**

**Zámer obce Dolný Kalník**

Z dôvodov hodných osobitného zreteľa podľa § 9a ods. 9 písm. c) zák. č. 138/1991 Zb. o majetku obcí v znení neskorších predpisov prenajať **časť pozemku** v kat. území **Dolný Kalník** zapísaného na **LV č. 126 a to parc. č. C – KN 310/7** o výmere 3389 m2 zakresleného zakresleného v snímke z mapy, ktorá tvorí prílohu tohto uznesenia, **Antonovi Mullerovi**, nar. 3.9.1975, trvale bytom Martin, Moskovská 130/7 za nájomné **vo výške 1,00 eur** za celú dobu nájmu na dobu určitú do 31.12.2020 so začiatkom nájmu účinnosti zmluvy pre účely výstavby prístupovej miestnej komunikácie a jej následného predaja za cenu 1,00 eur obci po jej dobudovaní.

**Bod 3**

V obci Dolný Kalník v časti Kliny je nevyužitý obecný pozemok na parc. č. 315/63 o výmere 289 m2. Starostka obce navrhla poslancom zámer vybudovať na danej parcele ihrisko pre deti. Pri miestnej obhliadke vyslovil Ing. Peter Ďurík záujem parcelu odkúpiť, pretože s touto parcelou susedí jeho pozemok a rodinný dom a nechce mať v tesnej blízkosti detské ihrisko kvôli hluku.

OZ sa dohodlo, že v danej lokalite preveria záujem občanov o detské ihrisko a podľa toho sa rozhodnú.

**Bod 4 Rôzne**

* Starostka informovala o brigáde ktorá sa bude konať 23.4.2016 za účelom očistenia obce po zime.

V termíne od piatku 22.4 do 24.4.2016 bude pred obecným úradom odstavený veľkokapacitný kontajner, kde budú môcť občania nosiť odpad.

* Starostka a OZ sa dohodli na akcii „ stavanie mája“ ktorý sa tradične každý rok uskutočňuje pred obecným úradom deň pred 1.májom. Poslanci a starostka si rozdelili úlohy, kto čo zabezpečí na túto akciu.

**Bod 6 Diskusia**

**Bod 7 Záver**

Starostka obce poďakovala poslancom za účasť.

V Dolnom Kalníku dňa 5.4.2016

Zapísal: Ing. Ivana Kostrábová

Overil: Ing. Pavol Sedmák

p. Pavol Huntata